तर, डिजिटल प्रविधिको विकासमा चीनले लामो यात्रा तय गर्नुपर्नेछ । म्याकिन्सेले नै हालै गरेको अर्को एक अध्ययन ‘डिजिटल चाइना : पावरिङ द इकोनोमी टू ग्लोबल कम्पिटिटिभनेस’ (वा विश्व अर्थतन्त्रमा प्रतिस्पर्धा बढाउँदै चिनियाँ डिजिटल प्रविधि) ले चीनभन्दा करिब ५ (४ दशमलव ९) गुणा बढी अमेरिकाले डिजिटल प्रविधि अवलम्बन गर्ने उल्लेख गरेको छ । चीनभित्रै पनि विभिन्न क्षेत्रमा डिजिटल प्रविधिको अवलम्बन गर्न विविधताहरू रहेकाले अमेरिकाको तुलनामा चीनमा केही गाह्रो भएको सो अध्ययनले सार्वजनिक गरेको छ ।
